ฟุดฟิดรับเออีซี
ช่วงนี้ ถ้าเป็นหลัง 1 ทุ่มขึ้นไป ไม่ว่าวันทำงาน หรือวันหยุดก็ตาม ใครที่โทรหา สมชาย ปัญญาภรณ์ ผู้ช่วยเลขาธิการ สายประกันภัยภูมิภาค และ อำนาจ วงศ์พินิจวโรดม ผู้ช่วยเลขาธิการ สายพัฒนาและวิเคราะห์ระบบการตรวจสอบ ของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) แล้วไม่รับสาย อย่าได้หงุดหงิดนะฮ้า
12 พ.ย. 2557

ช่วงนี้ ถ้าเป็นหลัง 1 ทุ่มขึ้นไป ไม่ว่าวันทำงาน หรือวันหยุดก็ตาม ใครที่โทรหา สมชาย ปัญญาภรณ์ ผู้ช่วยเลขาธิการ สายประกันภัยภูมิภาค และ อำนาจ วงศ์พินิจวโรดม ผู้ช่วยเลขาธิการ สายพัฒนาและวิเคราะห์ระบบการตรวจสอบ ของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) แล้วไม่รับสาย อย่าได้หงุดหงิดนะฮ้า 
เพราะทั้งสองคนกำลังคร่ำเคร่งกับการทบทวนภาษาอังกฤษระดับสูงกับสถาบันสอนภาษาอังกฤษชื่อดังแถวแยกลาดพร้าว ทั้งที่ภาษาอังกฤษของทั้งสองดีอยู่แล้ว สามารถเดินทางไปประชุม สัมมนาต่างประเทศได้แบบไม่อายใคร 
พอปะหน้า จ๊ะเอ๋ โดยบังเอิญ เลยถามให้หายสงสัย ได้ความจากสมชายว่า มาฝึกเพิ่มด้านสำเนียงและภาษาที่เจาะลึกเฉพาะธุรกิจ รับการเปิดเออีซี ภาษาจะได้แม่นเป๊ะเวลาคุยกับเพื่อนบ้าน 
ส่วนอำนาจบอกว่า แม้ทั้งเขียน ทั้งอ่านคล่องปรี๊ดจนเพื่อนยกนิ้วให้ แต่ก็อยากจะเพิ่มความมั่นใจในการพูดภาษาอังกฤษให้ลื่นไหล 
ว่าแต่ไหนๆ ก็ทบทวนภาษาอังกฤษที่คุ้นลิ้นอยู่แล้ว ลองหันไปฝึกภาษาเพื่อนบ้านบ้างสักหน่อย 
เจอใครจะได้คุยได้ว่ารู้หลายภาษา (ฮา)